
                    Nr.23/243/2006
AVIZ

asupra proiectului de Lege privind aprobarea Ordonanţei Guvernului nr.58/2006 pentru modificarea şi completarea Ordonanţei Guvernului nr.57/2002 privind cercetarea ştiinţifică şi dezvoltarea tehnologică



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru învăţământ, ştiinţă, tineret şi sport, cu proiectul de Lege privind aprobarea Ordonanţei Guvernului nr.58/2006 pentru modificarea şi completarea Ordonanţei Guvernului nr.57/2002 privind cercetarea ştiinţifică şi dezvoltarea tehnologică, transmis cu adresa nr. P.L.X 770 din 23 octombrie 2006 şi înregistrat la comisie sub nr. 23/243/23.10.2006.


Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din data de 8 noiembrie 2006.


Consiliul Legislativ a avizat favorabil proiectul de lege cu observaţii şi propuneri preluate de iniţiator.



Proiectul de lege a fost adoptat de Senat în şedinţa din 18 octombrie 2006.



În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege, cu amendamente admise prezentate în anexă.



Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.

PREŞEDINTE,

Iulian Iancu
Consilier, Viorela Gondoş
Anexa
A M E N D A M E N T E     A D M I S E

asupra proiectului de Lege privind aprobarea Ordonanţei Guvernului nr.58/2006 pentru modificarea şi completarea Ordonanţei Guvernului nr.57/2002 privind cercetarea ştiinţifică şi dezvoltarea tehnologică
	Nr.

crt.
	Text O.G. nr.58/2006

adoptat de Guvern
	Text adoptat de Senat
	Amendamente propuse
	Motivaţia

	0
	2
	3
	4
	5

	1
	3. Alineatul (1) al articolului 25 se modifică şi va avea următorul cuprins:

„(1) Profitul contabil rămas după deducerea impozitului pe profit se utilizează după cum urmează:

a) acoperirea pierderilor contabile din anii precedenţi;

b) 20% pentru cointeresarea personalului;

c) până la 60% se poate utiliza pentru finanţarea dezvoltării institutului naţional, în conformitate cu planul de investiţii şi dotări ale acestuia, aprobat de organul administraţiei publice centrale coordonator;

d) restul rămâne la dispoziţia institutului naţional pentru desfăşurarea activităţii curente.”


	1. La articolul I, punctul 3, alineatul (1) al articolului 25 va avea următorul cuprins:

„Art.25. – (1) Profitul contabil rămas după deducerea impozitului pe profit şi după acoperirea pierderilor contabile din anii precedenţi se utilizează după cum urmează:
a) 20% pentru cointeresarea personalului;

b) până la 60% pentru finanţarea dezvoltării institutului naţional, în conformitate cu planul de investiţii şi dotări ale acestuia, aprobat de organul administraţiei publice centrale coordonator;

c) restul rămâne la dispoziţia institutului naţional pentru desfăşurarea activităţii curente, inclusiv pentru cofinanţarea proiectelor.”


	1. La articolul I, punctul 3, alineatul (1) al articolului 25 va avea următorul cuprins:

Art.25. – (1) Profitul contabil rămas după deducerea impozitului pe profit se utilizează după cum urmează:

a) acoperirea pierderilor contabile din anii precedenţi;

b) 20% pentru cointeresarea personalului;

c) până la 60% se poate utiliza pentru finanţarea dezvoltării institutului naţional, în conformitate cu planul de investiţii şi dotări ale acestuia, aprobat de organul administraţiei publice centrale coordonator;

d) diferenţa rămâne la dispoziţia institutului naţional pentru desfăşurarea activităţii curente, inclusiv pentru cofinanţarea proiectelor.

Dep.Iulian Iancu - PSD
	Repartizarea profiturilor este în concordanţă cu prevederile fiscale în vigoare.

	5. Alineatul (1) al articolului 47 se modifică şi va avea următorul cuprins:

„(1) Managementul programelor prevăzute în Planul naţional sau altor planuri, programe sau proiecte de cercetare ale autorităţii de stat pentru cercetare-dezvoltare, se poate face direct de către aceasta sau se atribuie de către autoritate, instituţiilor şi unităţilor cu profil de cercetare-dezvoltare şi inovare sau de management al activităţii de cercetare-dezvoltare şi inovare, academiilor de ramură, instituţiilor de învăţământ superior acreditate, organizaţiilor neguvernamentale, precum şi operatorilor economici, pe bază de criterii de capabilitate, în sistem competiţional sau în mod direct, potrivit legii.”


	2. La articolul I punctul 5, alineatul (1) al articolului 47 va avea următorul cuprins:

„Art.47. – (1) Conducerea programelor prevăzute în Planul naţional sau al altor planuri, programe sau proiecte de cercetare ale autorităţii de stat pentru cercetare-dezvoltare se poate face direct de către aceasta sau se atribuie de către autoritate instituţiilor şi unităţilor cu profil de cercetare-dezvoltare şi inovare sau de management al activităţii de cercetare-dezvoltare şi inovare, academiilor de ramură, instituţiilor de învăţământ superior acreditate, organizaţiilor neguvernamentale, precum şi operatorilor economici, pe bază de criterii de capabilitate, în sistem competiţional, sau în mod direct, potrivit legii.”


	2. Se elimină.
Dep.Ioan Bivolaru – PSD


	Termenul uzitat în planurile, programele sau proiectele menţionate este cel de management.


PREŞEDINTE,
Iulian Iancu

Consilier,

Viorela Gondoş

